# สำนักงานตำรวจสหพันธ์ออสเตรเลีย

| สำนักงานตำรวจสหพันธ์ออสเตรเลีย |
| --- |
| เครื่องหมายตำรวจสหพันธ์ออสเตรเลีย |
| ธงสำนักงานตำรวจสหพันธ์ออสเตรเลีย |
| อักษรย่อ | AFP |
| ข้อมูลองค์กร |
| ก่อตั้ง | ค.ศ. 1979 |
| หน่วยงานก่อนหน้า | * ตำรวจเครือจักรภพ
* ตำรวจออสเตรเลียนแคพิทอลเทร์ริทอรี
* ศูนย์พิทักษ์ออสเตรเลีย
* สำนักงานปราบปรามยาเสพติดแห่งชาติ
 |
| เจ้าหน้าที่ | 6,695 คน *(เมษายน ค.ศ. 2019)* |
| อาสาสมัคร | จำนวนน้อยสำหรับกิจกรรมที่ไม่เกี่ยวข้องกับปฏิบัติการ |
| งบประมาณรายปี | 1.75 พันล้านดอลลาร์ออสเตรเลีย (ค.ศ. 2017–2018) |
| โครงสร้างเขตอำนาจ |
| หน่วยงานรัฐบาลกลาง | ออสเตรเลีย |
| เขตอำนาจในการปฏิบัติการ | ออสเตรเลีย |
| ส่วนปกครอง | รัฐบาลออสเตรเลีย |
| บัญญัติตราสาร | * พระราชบัญญัติสำนักงานตำรวจสหพันธ์ออสเตรเลีย ค.ศ. 1979
 |
| ลักษณะทั่วไป | * การบังคับใช้กฎหมายของรัฐบาลกลาง
* ตำรวจ
 |
| สำนักงานใหญ่ | อาคารเอ็ดมันด์ บาร์ตัน แคนเบอร์รา |
|  |
| สมาชิกสาบานตน | 3,951 คน *(เมษายน ค.ศ. 2019)* |
| สมาชิกไม่สาบานตน | 2,744 คน *(เมษายน ค.ศ. 2019)* |
| รัฐมนตรีรับผิดชอบ | * คาเรน แอนดูวส์, รัฐมนตรีว่าการกระทรวงมหาดไทย
 |
| ผู้บริหารหน่วยงาน | * รีซ เคอร์ชอว์, อธิบดี
 |
| การปฏิบัติงาน |
11 หน้าที่
* การต่อต้านการก่อการร้าย
* ปฏิบัติการป้องกัน
* ต้านอาชญากรรมไซเบอร์
* ปราปรามอาชญากรรม
* ปฏิบัติการระหว่างประเทศ
* การสืบสวนชายแดน
* เทคโนโลยีและนวัตกรรม
* ปฏิบัติการเฉพาะทาง
* ความสามารถในการสนับสนุน
* การจัดการสถาบันตำรวจแห่งออสเตรเลีย
* การรักษาออสเตรเลียนแคพิทอลเทร์ริทอรี
 |
| สำนักงาน |
9 แห่ง
* สำนักงานแอดิเลด
* สำนักงานบริสเบน
* สำนักงานดาร์วิน
* สำนักงานโฮบาร์ต
* สำนักงานเมลเบิร์น
* สำนักงานเพิร์ท
* สำนักงานซิดนีย์
* สำนักงานแคนส์
* ศูนย์วินเชสเตอร์ ออสเตรเลียนแคพิทอลเทร์ริทอรี
 |
| เว็บไซต์ |
|  |
| สำนักงานตำรวจสหพันธ์ออสเตรเลีย ในขณะที่หน่วยงานรัฐบาลกลาง ให้การตรวจต่ออาณาเขตเครือจักรภพออสเตรเลีย (ในและนอกชายฝั่ง) |

อดีตกองบัญชาการตำรวจสหพันธ์ออสเตรเลีย
**สำนักงานตำรวจสหพันธ์ออสเตรเลีย** (อังกฤษ: *Australian Federal Police*; อักษรย่อ: AFP) เป็นหน่วยงานบังคับใช้กฎหมายสหพันธรัฐระดับชาติและหน่วยงานหลักของรัฐบาลออสเตรเลีย ที่มีบทบาทพิเศษในการสืบสวนอาชญากรรม และปกป้องความมั่นคงแห่งชาติของเครือรัฐออสเตรเลีย สำนักงานตำรวจสหพันธ์ออสเตรเลียเป็นหน่วยงานอิสระของกระทรวงมหาดไทย และรับผิดชอบต่อรัฐมนตรีว่าการกระทรวงมหาดไทย รวมถึงต้องรายงานต่อรัฐสภาออสเตรเลีย ณ เดือนตุลาคม ค.ศ. 2019 ผู้บัญชาการตำรวจสหพันธ์ออสเตรเลียคือรีซ เคอร์ชอว์ ซึ่งเดิมคือผู้บัญชาการตำรวจนอร์เทิร์นเทร์ริทอรี

สำนักงานตำรวจสหพันธ์ออสเตรเลียให้ความสำคัญกับการป้องกัน, การสืบสวน และการทำลายล้างอาชญากรรมข้ามชาติที่ร้ายแรง, ซับซ้อน และเป็นองค์การอาชญากรรม รวมถึงการก่อการร้ายและกลุ่มคนหัวรุนแรงสุดโต่ง, อาชญากรรมไซเบอร์, การแสวงประโยชน์จากเด็ก, การลักลอบขนยาเสพติด และการค้ามนุษย์ สำนักงานตำรวจสหพันธ์ออสเตรเลียยังมีหน้าที่รับผิดชอบในการส่งตำรวจชุมชนในออสเตรเลียนแคพิทอลเทร์ริทอรีผ่านการรักษาออสเตรเลียนแคพิทอลเทร์ริทอรี และไปยังดินแดนในภาวะพึ่งพิงอื่น ๆ, ให้การรักษาความปลอดภัยซึ่งปกป้องในท่าอากาศยานหลัก และการอารักขาใกล้ชิดสำหรับบุคคลสำคัญรวมถึงนายกรัฐมนตรีออสเตรเลีย ตลอดจนคณะผู้แทนทางทูตต่างประเทศ, จัดอบรมการบังคับใช้กฎหมายแก่หน่วยงานพันธมิตรในเอเชียแปซิฟิก, ทำหน้าที่เป็นตัวแทนการบังคับใช้กฎหมายและตำรวจระหว่างประเทศของออสเตรเลีย ตลอดจนมีส่วนสนับสนุนการรักษาสันติภาพของสหประชาชาติทั่วโลก สำนักงานตำรวจสหพันธ์ออสเตรเลียยังเป็นสมาชิกของเครือข่ายข่าวกรองแห่งชาติ และทำงานอย่างใกล้ชิดกับสำนักงานข่าวกรองความมั่นคงออสเตรเลีย, กองกำลังชายแดนออสเตรเลีย รวมถึงคณะกรรมการข่าวกรองอาชญากรรมแห่งออสเตรเลีย

## ประวัติ

สำนักงานตำรวจสหพันธ์ออสเตรเลียได้รับการก่อตั้งขึ้นเมื่อวันที่ 19 ตุลาคม ค.ศ. 1979 ภายใต้พระราชบัญญัติสำนักงานตำรวจแห่งสหพันธรัฐออสเตรเลีย ค.ศ. 1979 หลังจากการควบรวมกิจการของอดีตตำรวจเครือรัฐออสเตรเลีย และตำรวจออสเตรเลียนแคพิทอลเทร์ริทอรี ตามมาด้วยการทบทวนความสามารถในการต่อต้านการก่อการร้ายของออสเตรเลียโดยเซอร์ โรเบิร์ต มาร์ก อดีตผู้บัญชาการตำรวจนครบาลในสหราชอาณาจักร ซึ่งได้รับมอบหมายจากรัฐบาลเฟรเซอร์ภายหลังเหตุระเบิดในฮิลตัน ค.ศ. 1978 ส่วนในเดือนพฤศจิกายน ค.ศ. 1979 สำนักงานปราบปรามยาเสพติดแห่งสหพันธ์ได้ย้ายไปยังหน่วยงานใหม่ ครั้นใน ค.ศ. 1984 ส่วนเสริ่มสำนักงานอารักขาของสำนักงานตำรวจสหพันธ์ออสเตรเลียได้แยกออกเป็นสำนักงานอารักขาออสเตรเลียภายใต้ราชการการบริหาร และต่อมาได้รับการควบคุมโดยฝ่ายอัยการสูงสุด ซึ่งหน่วยงานดังกล่าวได้ย้ายกลับไปที่สำนักงานตำรวจสหพันธ์ออสเตรเลียใน ค.ศ. 2004 และปัจจุบันเป็นที่รู้จักในชื่อกองบัญชาการอารักขาผู้เชี่ยวชาญพิเศษของสำนักงานตำรวจสหพันธ์ออสเตรเลีย หรือในชื่อ ‘หน่วยเครื่องแบบอารักขา’ ภายใน

## การกำกับดูแล

คณะกรรมการร่วมของรัฐสภาว่าด้วยการบังคับใช้กฎหมาย ซึ่งเป็นคณะกรรมการร่วมของสมาชิกสภาผู้แทนราษฎรและวุฒิสภาออสเตรเลีย มีหน้าที่รับผิดชอบในการกำกับดูแลสำนักงานตำรวจสหพันธ์ออสเตรเลีย และคณะกรรมการอาชญากรรมออสเตรเลีย

ส่วนคณะกรรมาธิการออสเตรเลียเพื่อความถูกต้องและชอบธรรมในการบังคับใช้กฎหมาย (ACLEI) และสำนักงานคณะกรรมการเพื่อความถูกต้องและชอบธรรม ที่แยกจากกัน มีหน้าที่สอบสวนประเด็นที่เกี่ยวข้องกับการทุจริตในการบังคับใช้กฎหมายในประเทศออสเตรเลีย ในสำนักงานตำรวจสหพันธ์ออสเตรเลีย และหน่วยงานอื่น ๆ

## อ้างอิง

## แหล่งข้อมูลอื่น

* เว็บไซต์ทางการ
* Australian Federal Police Former Members Association เก็บถาวร 2021-09-29 ที่ เวย์แบ็กแมชชีน
* Australian Federal Police Act 1979
* ACT Policing